|  |
| --- |
| Številka: 007-137/2020-65 |
| Ljubljana, dne 01. 10. 2024 |
| EVA / |
| **GENERALNI SEKRETARIAT VLADE REPUBLIKE SLOVENIJE****gp.gs@gov.si** |
| **ZADEVA: Poročilo o izvajanju investicij v Slovenski vojski na podlagi Zakona o zagotavljanju sredstev za investicije v Slovenski vojski v letih 2021 do 2026 za leto 2023 - predlog za obravnavo**  |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZGDU-1G, 65/14, 55/17 in 163/22) in 7. člena Zakona o zagotavljanju sredstev za investicije v Slovenski vojski v letih 2121 do 2026 (Uradni list RS, št. 175/20) je Vlada Republike Slovenije na \_\_\_\_\_\_\_ seji dne \_\_\_\_\_\_\_ pod \_\_\_\_\_\_\_ točko dnevnega reda sprejelaS K L E PVlada Republike Slovenije je sprejela Poročilo o izvajanja investicij v Slovenski vojski na podlagi Zakona o zagotavljanju sredstev za investicije v Slovenski vojski v letih 2021 do 2026 za leto 2023 in ga pošlje Državnemu zboru. Barbara Kolenko Helbl generalna sekretarkaSklep prejmejo:* Ministrstvo za obrambo
* Ministrstvo za finance
* Ministrstvo za gospodarstvo
* Urad Vlade Republike Slovenije za komuniciranje
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Generalpodpolkovnik Robert Glavaš, načelnik Generalštaba Slovenske vojske,
* Mag. Željko Kralj, generalni direktor Direktorata za logistiko.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| * Dr. Damir Črnčec, državni sekretar,
* Generalpodpolkovnik Robert Glavaš, načelnik Generalštaba Slovenske vojske,
* Mag. Željko Kralj, generalni direktor Direktorata za logistiko.
 |
| **5. Kratek povzetek gradiva:** |
| / |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**
* /.
1. **Finančne posledice za državni proračun**
* /.
 |
| **7.b Predstavitev ocene finančnih posledic pod 40.000 EUR:** |
| Gradivo nima finančnih posledic. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| V skladu s sedmim odstavkom 9. člena Poslovnika Vlade RS (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 80/13, 10/14, 164/20, 35/21, 51/21 in 114/21) se javnosti ni povabilo k sodelovanju, ker gre za predlog sklepa vlade. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
|  **Dr. Damir Črnčec** **Državni sekretar** |
|  |

Poslano:

* + naslovniku
	+ Direktorat za logistiko
	+ GŠSV
	+ DOP

**POROČILO**

**O IZVAJANJU INVESTICIJ V SLOVENSKI VOJSKI NA PODLAGI ZAKONA O ZAGOTAVLJANJU SREDSTEV ZA INVESTICIJE V SLOVENSKI VOJSKI V LETIH 2021 DO 2026 ZA LETO 2023**

1. **Uvod**

Zakon o zagotavljanju sredstev za investicije v Slovenski vojski v letih 2021 do 2026 (Uradni list RS, št. 175/20, v nadaljevanjem besedilu: ZZSISV26) v 7. členu določa, da Vlada Republike Slovenije o izvajanju zakona enkrat na leto poroča Državnemu zboru Republike Slovenije.

Investicije na podlagi ZZSISV26 so se izvajale v skladu z Letnim načrtom izvajanja investicij v Slovenski vojski na podlagi Zakona o zagotavljanju sredstev za investicije v Slovenski vojski v letih 2021 do 2026 za leto 2023, ki ga je Vlada Republike Slovenije sprejela na podlagi 3. člena ZZSISV26 dne 16.11.2023.

1. **Izvajanje investicij na podlagi ZZSISV26 v letu 2023**

Ministrstvo za obrambo je leta 2023 izvajalo projekte, namenjene izgradnji dveh ključnih zmogljivosti Slovenske vojske (v nadaljnjem besedilu: SV) za zagotavljanje nacionalne in kolektivne obrambe v okviru Nata, in sicer bataljonske bojne skupine z oznako cilja zmogljivosti L 1501 N in enote za specialno delovanje (F 1501 N), ter vzpostavljalo pogoje za delovanje teh zmogljivosti v zahtevanih pogojih. Investicije, za katere je Ministrstvo za obrambo leta 2023 pripravljalo investicijsko dokumentacijo, sklenilo pogodbe oziroma realiziralo prevzete finančne obveznosti, so bile predvidene v:

* Resoluciji o splošnem dolgoročnem programu razvoja in opremljanja Slovenske vojske do leta 2040 (Uradni list RS, št. 35/23);
* Srednjeročnem obrambnem programu Republike Slovenije 2023–2028 (sklep Vlade RS, št. 80300-1/2023/10 z dne 31. maja 2023);
* Letnem načrtu izvajanja investicij v Slovenski vojski na podlagi Zakona o zagotavljanju sredstev za investicije v Slovenski vojski v letih 2021 do 2026 za leto 2023 (št. 41100-9/2023/3 z dne 16.11.2023).

Posamezni projekti, za katere je Ministrstvo za obrambo v letu 2023 v okviru ZZSISV26 sklenilo pogodbe oziroma izvedlo plačila finančnih obveznosti, so predstavljeni v nadaljevanju.

*2.1 Vojaško letalstvo*

Taktično transportno letalo NRP šifra: 1914-21-0007 v vrednosti 159.030.340 EUR.

Investicija je namenjena izgradnji zmogljivosti vertikalnega premika na daljših razdaljah. Zmogljivost taktičnega transporta bo prvenstveno namenjena (1) premiku sil SV na območje delovanja in z območja delovanja nazaj domov, (2) zagotavljanju vzdržljivosti sil SV pri opravljanju nalog bojnega ali humanitarnega značaja in (3) medicinski evakuaciji sil SV in evakuaciji državljanov Republike Slovenije, vključno z reševanjem izoliranega osebja.

Dne 17. novembra 2021 je bil z Ministrstvom za obrambo Republike Italije sklenjen izvedbeni dogovor za nakup taktičnega transportnega letala Spartan C-27J. Poleg nabave letala z moduli vključuje tudi paket začetne logistične podpore, ki je med drugim sestavljen iz rezervnih delov in tehnične dokumentacije, usposabljanj, koriščenja simulatorjev za potrebe usposabljanja, dodatne opreme in certifikacije zrakoplova.

Za omenjeni projekt je bila v letu 2022 izdelana novelacija investicijskega programa, s katerim se je izhodiščna vrednost projekta spremenila. Sprememba vrednosti projekta je posledica razširitve programa s tremi dodatnimi zmogljivostmi in sicer zmogljivostjo satelitske komunikacije (SATCOM), zmogljivost gašenja iz zraka (MAFFS sistem II. generacije) in zmogljivost »udobnejšega« prevoza potnikov (passanger modul). Posledično sta bila izdelana dva amandmaja k izvedbenemu dogovoru iz leta 2021. V letu 2022 je Vojaški letalski organ Generalštaba SV (VLO GŠSV) podpisal tudi tehnični sporazum, ki opredeljuje postopke certifikacije letala z namenom pridobitve plovnosti, ki jih izvajajo za potrebe Ministrstva za obrambo. V letu 2023 je bila opravljena dobava prvega zrakoplova in izdelana novelacija investicijskega programa za nakup drugega zrakoplova. Dobava drugega zrakoplova je predvidena v letu 2024.

Finančna realizacija v letu 2023 znaša 629.222,95 EUR.

*2.2 Bojna vozila*

Lahka kolesna oklepna vozila (LKOV) 4x4 - NRP šifra: 1914-19-0001 v vrednosti 259.144.009 EUR.

Investicija je namenjena izgradnji zmogljivosti SV za zagotavljanje nacionalne ter kolektivne obrambe v okviru Nata, in sicer izgradnji bataljonske bojne skupine z oznako cilja zmogljivosti L 1501 N.

Za nakup lahkih kolesnih oklepnih vozil (LKOV 4x4) je bila v letu 2018 izdelana in v letu 2023 novelirana investicijska dokumentacija. Predmet projekta je nabava 204 lahkih kolesnih oklepnih vozil 4x4 (vključeni so: vozilo z zaščito, oborožitveni sistem, komunikacijski in informacijski sistem - KIS, usposabljanja, dokumentacija, specialno orodje in naprave za vzdrževanje, rezervni deli za obdobje 2 let ter tehnična podpora).

Nabava LKOV 4x4 se izvaja po postopku »vlada-vladi«, in sicer preko programa Vlade ZDA »Foreign Military Sales« (postopek FMS). Del opreme, ki je zahtevana v investicijskem programu, in z nabavo po postopku FMS ne bo dobavljena, bo MORS nabavilo v lastni režiji (velja še zlasti za opremo za KIS). Integracijo sistema LKOV 4x4 bo izvedel zunanji izvajalec – integrator.

Doslej je bilo sklenjenih pet pogodb med vladama Slovenije in ZDA za dobave LKOV 4x4 po postopku FMS, skupaj za 161 LKOV 4x4:

* leta 2018 za nakup 38 kosov LKOV 4x4 (delno donacija Vlade ZDA),
* leta 2021 za nakup 37 kosov LKOV 4x4,
* leta 2022 za nakup 47 kosov LKOV 4x4,
* leta 2022 za dobavo 7 kosov LKOV 4x4 (v celoti donacija Vlade ZDA),
* leta 2023 za dobavo 32 kosov LKOV 4x4 (v celoti donacija Vlade ZDA).

V letu 2023 so bile izvedene dobave:

* del opreme za LKOV, ki bodo dobavljeni v letih 2024 in 2025,
* del opreme za KIS,
* konec leta 37 kosov LKOV.

V letu 2023 je bila realizirana poraba finančnih sredstev (plačila DDV za uvoženo opremo po postopku FMS, plačilo opreme za KIS):

* na podlagi Zakona o zagotavljanju sredstev za investicije v SV: 13.725.348,98 EUR,
* iz »rednega« proračuna: 2.000.412,49 EUR,

SKUPAJ za projekt LKOV 4x4: 15.725.761,47 EUR.

Finančna realizacija v letu 2023 po zakonu znaša 13.725.348,98 EUR.

Bojno kolesno vozilo (BKV) 8x8 NRP šifra: 1914-18-0005 v vrednosti 31.177.069,48 EUR.

Dne 15. 9. 2022 je bil sprejet sklep Vlade Republike Slovenije št. 06002-4/2022/2, s katerim se je Vlada Republike Slovenije med drugim seznanila z Revizijskim poročilom o smotrnosti nabave bojnih kolesnih vozil 8x8 za potrebe Slovenske vojske in sklenila, da se Republika Slovenija umakne iz programa Boxer. Aktivnosti za izstop iz programa Boxer potekajo in bodo zaključene v letu 2024. Plačila v letu 2023 so se nanašala na stroške izstopa iz programa Boxer.

Finančna realizacija v letu 2023 znaša 2.777.288,38 EUR.

*2.3 Komunikacijski in informacijski sistemi (KIS) ter kibernetska obramba*

NRP šifra 1914-21-0026 (Premestljivi KIS SV) v vrednosti 30.319.264,00 EUR

V okviru projekta Premestljivi KIS SV namerava SV posodobiti komunikacijske in informacijske sisteme za poveljevanje in kontrolo na taktični in operativni ravni, s katerimi se bo zagotavljala interoperabilnost KIS znotraj enot in poveljstev SV ter v zavezništvu.

V okviru projekta se bo izvedel nakup sodobnih komunikacijskih vozlišč za zagotavljanje varnih vojaških KIS v premestljivih pogojih. Sistem bo zagotavljal podporo sistemu vodenja in poveljevanja SV v bojnem delovanju ali mirnodobnem času, v terenskih pogojih delovanja, doma in v tujini. Sistem bo zagotavljal možnost prenosa podatkov v več varnostnih domenah, in sicer BST, INTERNO in TAJNO, tako na operativni kot tudi taktični ravni. Uporabil se bo lahko tudi v poslabšanih varnostnih razmerah ali v primeru naravnih nesreč.

V okviru projekta Premestljivi KIS SV je bila skladno s terminskim načrtom in investicijsko dokumentacijo projekta v letu 2022 kupljena moderna strojna in programska oprema v skladu z 1. fazo implementacije za zagotovitev tehničnih pogojev za KIS podporo premestljivih sil. Ostala oprema KIS (bojne radijske naprave, navigacijske naprave, notranje povezave, antene, ipd.) za izgradnjo bataljonske bojne skupine in enote za specialno delovanje je zajeta v drugih Načrtih razvojnih programov.

V okviru projekta Premestljivi KIS SV je v letu 2023 skladno s terminskim načrtom in več podpisanimi pogodbami, pri čemer je ključna pogodba za integracijo vozlišč, potekalo intenzivno delo. V prvi polovici leta 2023 je bilo delo usmerjeno v pripravo razpisa, v drugi polovici pa v izvajanje pogodbe. V avgustu je bila ustanovljena skupina za uvajanje, ki je prevzela naloge na področju kadrov, usposabljanj, varnosti, sistemske dokumentacije, taborne opreme, vozil, infrastrukture, vzdrževanja in informacijske varnosti. V projekt je bila integrirana oprema iz CRIF FY-19. Intenzivno delo na projektu pričakujemo tudi v letu 2024 ter do septembra 2025, ko načrtujemo, da bo projekt zaključen in uveden v operativno uporabo.

Finančna realizacija v letu 2023 znaša: 5.676.550,92 EUR

*2.4 Infrastruktura*

Cilj investicij je zagotovitev pogojev za delo poveljstev in enot SV, ureditev delovnih in bivanjskih prostorov za pripadnike SV, posodobitev in energetska prenova nepremičnin.

NRP šifra: 1914-21-0005 (Vojašnica Edvarda Peperka - VEP) v vrednosti 50.847.680 EUR

Realizacija v letu 2023 na proračunski postavki 211117 in projektu je zajemala pripravo in izdelavo investicijske dokumentacije za posodobitev infrastrukture v VEP v skupni višini 210.701,27 EUR, nakup opreme oz. začasnih modularnih objektov v višini 2.021.409,57 ter manjših gradbenih oz. pripravljalnih del v višini 117.753,91 EUR.

Finančna realizacija v letu 2023 znaša 2.349.864,75 EUR.

NRP šifra: 1914-22-0014 (Izgradnja objektov za garažiranje vojaških vozil v VEP) v vrednosti 12.245.842 EUR

V letu 2023 smo izvedli projektiranje in gradnjo garažnih objektov.

Finančna realizacija v letu 2023 znaša 9.610.683,72 EUR.

NRP šifra: 1914-17-0001 (OSVAD SV Postojna 2017-2027) v vrednosti 40.829.390 EUR

Realizacija je v letu 2023 zajemala pripravo in izdelavo investicijske dokumentacije za posodobitev strelišča Bač B in C, gradbeni nadzor ter izdelavo okoljskega poročila ter presoje sprejemljivosti VPL v višini 271.790,38 EUR ter gradbenih in pripravljalnih del v višini 4.003.669,05 EUR.

Finančna realizacija v letu 2023 znaša 4.275.459,43 EUR.

NRP šifra: 1914-20-0023 (strelišče Apače) v vrednosti 8.978.236,00 EUR

Investicija je bila v fazi pridobivanja gradbenega dovoljenja. Finančna realizacija se nanaša na nakup tehnološke opreme ter izdelavo tehnološkega načrta v višini 210.325,56 EUR, sredstva v višini 29.957,10 EUR pa so bila namenjena za izdelavo gradbene dokumentacije.

Finančna realizacija v letu 2023 znaša 240.282,66 EUR.

*2.5 Pehotno orožje in oprema*

Investicija je namenjena izgradnji zmogljivosti SV za zagotavljanje nacionalne ter kolektivne obrambe v okviru Nata za enoto za specialno delovanje (F 1501 N) in njeno delovanje v zahtevnih pogojih. Oborožitveni sistemi in vojaška oprema bo izpolnjevala visoke standarde zavezništva glede medsebojne kompatibilnosti in povezljivosti posameznika, enot in zmogljivosti.

Za vso opremo, ki se je nabavljala v letu 2023, je bila izdelana ter potrjena investicijska dokumentacija. Modernizacija pehotne oborožitve v prvem koraku obsega dokup sodobne, lahke pehotne oborožitve ter opto-elektronskih sredstev z možnostjo detekcije ciljev, za opazovanje in namerjanje v vseh pogojih delovanja. Vzporedno za vse enote SV poteka projekt zamenjave osebne zaščitne opreme vojaka ter opreme za nošenje in bivanje na terenu, s katerim bo vojaku zagotovljena najsodobnejša oprema za delovanje in zaščito. V teku je zagotavljanje opreme za specialne sile in opreme za usmerjevalce letalske podpore, kar bo omogočilo realizacijo sprejetih ciljev zmogljivosti, ki se nanašajo na ta področja. Realizirana je bila investicija v tehnološko opremo, ki bo zagotavljala usposabljanje ter izvajanje in merjenje standardov streljanja za pripadnike SV z namenom dviga strelske usposobljenosti in zagotavljanja ognjene učinkovitosti v vseh pogojih delovanja in uporabe SV. V letu 2023 so bili začeti vsi postopki izvedbe naročil.

Za projekt pehotna oborožitev in oprema je odprtih več NRP in sicer:

NRP šifra: 1914-20-0003 (Pehotna oborožitev) v vrednosti 12.500.000 EUR

V okviru projekta so bile v letu 2023 nabavljene optične namerilne naprave, razbijalci poka in bajoneti za avtomatsko puško (AP) FN SCAR-L ter torbice za nabojnike. V okviru projekta se je izvedla nabava toplotne kamere dolgega dosega ter testne količine opreme vojaka – oborožitev, zahtevne namerilne naprave in oprema za izvedbo testa primernosti opreme. V tekočem obdobju so bile prevzete balistične čelade »High cut« ter povezovalni kabli Spike.

Finančna realizacija je v letu 2023 znašala 773.684,60 EUR.

NRP šifra: 1914-20-0004 (Oprema bojevnika) v vrednosti 20.000.000 EUR

V okviru projekta je bila v letu 2023 financirana nabava opreme za bivanje na terenu, podloga za spanje in spalni komplet bivak naročena po petih različnih pogodbah, ki so zaključene v letu 2023 ter prevzeta oprema.

Finančna realizacija je v letu 2023 znašala 1.458.493,55 EUR.

NRP šifra: 1914-20-0007 (Oborožitev in oprema specialnih sil) v vrednosti 6.000.000 EUR

RS se je 2017 zavezala, da bo, kot enega izmed ciljev zmogljivosti SV, izgradila SOF zmogljivost, Kopenski odred za specialno delovanje - KOSD (SOLTG - Special Operations Land Task Group) in jo deklarirala v Natovo strukturo odzivnih sil za leto 2023 – NRF 2023. Ugotavljanje pripravljenosti (UgP) za zmogljivosti, ki so deklarirane v Nato zmogljivosti se izvajajo z uporabo Natovih programov za preverjanje. Za specialne sile se uporablja SOFEVAL.

Preverjanje se je izvedlo meseca septembra 2022 na Madžarskem. Poveljstvo sil SV je kot odgovorno za ocenjevanje deklarirane SOF zmogljivosti v NRF 2023 izvedlo vse predpisane priprave, usposabljanja posameznikov in celotne ocenjevalne skupine, izvedlo je tudi t.i. pre – SOFEVAL znotraj MVV BLSW22 ter zagotovilo skupino pripadnikov za vzpostavitev zahtevanega vadbenega okolja znotraj MVV JACA 22.

KOSD, kot ocenjevalec je v procesu ocenjevanja dokazal, da v veliki večini dosega vse zahtevane standarde, so pa še vedno določena področja, kjer so ugotovljene pomembnejše pomanjkljivosti. KOSD je ocenjevanje opravil z oceno COMBAT READY. V letu 2023 je bila zagotovljena naslednja oprema: binokularni nočnogledi, nahrbtniki in bivak vreče ter ležalne podloge, ročno orodje za vpad v objekt, oprema za orožarno, ter naprava za pridobivanje podatkov ter brezpilotni letalni sistem.

Finančna realizacija je v letu 2023 znašala 467.837,08 EUR.

NRP šifra: 1914-22-0008 (Popolnitev opreme za bivanje na terenu SV) v vrednosti 6.586.518,30 EUR

Projekt Popolnitev opreme za bivanje na terenu SV je sestavljen iz 13 sklopov, kjer se dobavlja opremo za zagotovitev pogojev za terensko bivanje v času usposabljanja pripadnikov SV v domovini in tujini. Prav tako bo oprema služila kot podpora RS v vlogi države gostiteljice tujim oboroženim silam in kot podpora URSZR in civilnim strukturam v primeru naravnih in drugih nesreč. S tem projektom se tudi nadomešča generatorje električne energije kateri so bili namenjeni za vojaško pomoč Ukrajini. Nadomešča oz. zanavlja se večje število namestitvenih šotorov.

Sklopi so: (1) namestitveni šotori tipa A, (2) namestitveni šotori tipa B, (3) namenski šotori, (4) grelno-hladilne naprave, (5) terenske postelje (pogradi), (6) zložljive terenske mize, (7) zložljivi terenski stoli, (8) zabojniki – pomivalnice posode), (9) palete inox + umetna masa, (10) generatorji električne energije 500 kW na prikolici, (11) generatorji električne energije 300 kW na prikolici, (12) generatorji s teleskopskim osvetlitvenim stolpom in (13) generatorji električne energije 150 kW na prikolici. V letu 2023 smo uspešno opravili kakovostne in količinske prevzeme za sklope 1, 2, 3, 4, 5, 6, 7, 8, 10 in 11. Za realizacijo ostanejo še sklopi 9, 12 in 13.

Finančna realizacija je v letu 2023 znašala 1.769.703,46 EUR.

*2.6 Raketni sistemi*

NRP šifra: 1914-21-0030 (Protioklepni raketni sistem SPIKE) v vrednosti 34.900.000,00 EUR

Investicija je namenjena dokupu protioklepnih raketnih sistemov za opremljanje enot SV, skladno s prioritetami in kriteriji pripadanja. Skladno z nacionalnimi kriteriji in zahtevami zavezništva za skupno delovanje bo vzpostavljena tudi potrebna zaloga protioklepnih raket. Obseg zalog bo določen na podlagi ocen ogroženosti, življenjske dobe raket in predvidene porabe raket za usposabljanje

Projekt se izvaja na podlagi pripravljene in podpisane investicijske dokumentacije. Skladno z investicijsko dokumentacijo se je v letu 2023 izvedel nakup mobilnih kontejnerjev za protioklepni raketni sistem Spike, nakup maskirnih mrež ter zahtevana količina raket različnih tipov Spike, kar je bilo plačano iz proračunskih postavk PP 5858/5902.

Finančna realizacija v okviru ZZSISV26 je v letu 2023 znašala 0,00 EUR.

*2.7 Medicinska oprema*

NRP šifra: 1914-21-0020 (Dokup opreme za obstoječi ROLE 2 BL) v vrednosti 2.000.000 EUR.

Glavni cilj investicije v obstoječo zmogljivost je zagotovitev kirurške zmogljivosti Role 2 BL za potrebe delovanja SV, v skladu s sprejetimi obveznostmi izhajajočimi iz CZ (kot samostojna enota ali enota, ki podpira pri delovanju tudi srednjo bataljonsko bojno skupino), za potrebe prevzema vloge vodilne države v BMTF ter v primeru varstva pred naravnimi in drugimi nesrečami. Obstoječi Role 2 BL bo do nakupa nove, šotorske zmogljivosti Role 2 BL, podpiral delovanje Srednje bataljonske bojne skupine v izgradnji.

Za projekt je bila pripravljena investicijska dokumentacija, v letu 2022 smo izvedli več postopkov naročil, sklenili pogodbe in nato v letu 2023 realizirali določene prevzete finančne obveznosti. V letu 2023 je bila zagotovljena naslednja oprema: šotorska zmogljivost, medicinska oprema za delovanje VZE, oprema za medicinsko diagnostično dejavnost, oprema za intenzivno nego in oskrbo. Določeni artikli so v postopku podpisovanja pogodb.

Finančna realizacija je v letu 2023 znašala 1.147.804,42 EUR.

NRP šifra: 1914-21-0028 (Nujna reševalna vozila) v vrednosti 7.800.000 EUR.

Predmet investicije je zagotovitev potrebnega števila nujnih reševalnih vozil v konfiguraciji - reanimobil (NRV), terenskih nujno reševalnih vozil (TNRV) ter nadgradnjo reševalnih vozil LKOV 4x4 in reševalnih vozil BKV 8x8 z medicinsko opremo. Investicija opredeljuje modernizacijo voznega parka reševalnih vozil SV, s katerim bo enotam SV zagotovljena podpora pri izvajanju usposabljanj in vsem oblikam delovanja SV doma in v tujini. Investicija predstavlja razvoj zmogljivosti SV in obrambnih interesov Republike Slovenije ter doseganje ciljev zmogljivosti znotraj zavezništva.

Za vozila NRV smo sklenili pogodbo za dobavo in zaradi težav proizvajalca z dobavljivostjo komponent podaljšali rok dobave iz leta 2022 na leto 2023. Za vozila TNRV (16 vozil) smo izvajali postopek naročila za sklenitev pogodbe, ki je bil zaključen in podpisana pogodba v drugem kvartalu 2023. V letu 2023 smo uspešno opravili kakovostne in količinske prevzeme 4-ih cestnih nujnih reševalnih vozil Reanimobil.

Finančna realizacija je v letu 2023 znašala 1.160.558,23 EUR z DDV.

1. **Realizacija finančnih sredstev po ZZSISV26 v letu 2023**

ZZSISV26 v 2. členu določa, da se finančna sredstva v letih 2021 in 2022 zagotovijo v višini 100 milijonov eurov za vsako leto, v letih 2023 do vključno 2026 pa v višini 145 milijonov eurov za vsako leto, in sicer na posebni proračunski postavki pri Ministrstvu za obrambo.

Kot je razvidno iz priloge dokumenta, je Ministrstvo za obrambo v letu 2023 v okviru ZZSISV26 realiziralo izplačila v višini 46.062.783,18 EUR. Skupno znaša finančna realizacija v okviru ZZSISV26 v obdobju 2021 – 2023: 238.156.842,62 EUR.

Ministrstvo za obrambo je skladno z 6. členom ZZSISV26 v letu 2023 organiziralo tudi srečanja v okviru Grozda obrambne industrije Slovenije, g. i. z., na katerem je gospodarskim subjektom s sedežem v Republiki Sloveniji predstavilo investicije v Slovenski vojski v letu 2023.

Priloga:

* Proračunski viri v NRP po posameznih projektih (tabela).